CELEX: 62016CA0390
Language: lv
Date: 2018-07-05 00:00:00
Title: Lieta C-390/16: Tiesas (otrā palāta) 2018. gada 5. jūlija spriedums (Szombathelyi Törvényszék (Ungārija) lūgums sniegt prejudiciālu nolēmumu) – tiesvedība pret Dániel Bertold Lada (Lūgums sniegt prejudiciālu nolēmumu – Tiesu iestāžu sadarbība krimināllietās – Pamatlēmums 2008/675/TI – Citā dalībvalstī iepriekš pieņemta notiesājoša nolēmuma ņemšana vērā jaunā kriminālprocesā – Īpaša procedūra citā dalībvalstī pasludināta notiesājoša sprieduma atzīšanai – Iepriekšējā nolēmuma pārskatīšana un juridiskā pārkvalificēšana – Savstarpējās atzīšanas princips – LESD 82. panta 1. punkts)

27.8.2018   
            
            
               LV
            
            
               Eiropas Savienības Oficiālais Vēstnesis
            
            
               C 301/2
            
         
      Tiesas (otrā palāta) 2018. gada 5. jūlija spriedums (Szombathelyi Törvényszék (Ungārija) lūgums sniegt prejudiciālu nolēmumu) – tiesvedība pret Dániel Bertold Lada
      
      (Lieta C-390/16) (1)
      
      ((Lūgums sniegt prejudiciālu nolēmumu - Tiesu iestāžu sadarbība krimināllietās - Pamatlēmums 2008/675/TI - Citā dalībvalstī iepriekš pieņemta notiesājoša nolēmuma ņemšana vērā jaunā kriminālprocesā - Īpaša procedūra citā dalībvalstī pasludināta notiesājoša sprieduma atzīšanai - Iepriekšējā nolēmuma pārskatīšana un juridiskā pārkvalificēšana - Savstarpējās atzīšanas princips - LESD 82. panta 1. punkts))
      (2018/C 301/02)
      Tiesvedības valoda – ungāru
      
         Iesniedzējtiesa
      
      
         Szombathelyi Törvényszék
      
      
         Pamatlietas puse
      
      
         Dániel Bertold Lada
      
      
         Rezolutīvā daļa
      
      Padomes Pamatlēmums 2008/675/TI (2008. gada 24. jūlijs) par Eiropas Savienības dalībvalstīs pieņemtu spriedumu ņemšanu vērā jaunā kriminālprocesā, lasot to LESD 82. panta gaismā, ir jāinterpretē tādējādi, ka tas nepieļauj, ka dalībvalstī saistībā ar jaunu kriminālprocesu, kas ierosināts pret personu, galīga notiesājoša nolēmuma, ko iepriekš pieņēmusi citas dalībvalsts tiesa attiecībā uz šo pašu personu saistībā ar citiem nodarījumiem, ņemšana vērā ir atkarīga no tādas iepriekšējas īpašas atzīšanas procedūras kā pamatlietā, ko veic pirmās minētās dalībvalsts tiesas.
      
         (1)  OV C 350, 26.9.2016.